open-index/open-wikipedia-markdown huggingface dataset:
Αεροδρόμιο Σινυάνγκα

Το **Αεροδρόμιο Σινυάνγκα** ή **Ιμπαντακούλι** (αγγλ.: *Shinyanga* [*or Ibadakuli*] *Airport* / σουαχ.: *Uwanja wa Ndege Shinyanga* [*au Ibadakuli*]) IATA'':'' ***SHY*** και ICAO'':'' ***HTSY***, είναι αεροδρόμιο στη μικρή πόλη Σινυάνγκα, στην Αστική Περιοχή Σινυάνγκα *(Shinyanga Urban District),* της Περιφέρειας Σινυάνγκα *(Shinyanga Region)*, της Τανζανίας.

Το Αεροδρόμιο Σινυάνγκα ή Ιμπαντακούλι, απέχει 10 km (6,2 mi) βορειοανατολικά από τον Δήμο, εκτός της οδικής αρτηρίας *Β6*.

Ο μη κατευθυνόμενος φάρος (*non-directional beacon*) Μουαντούι (*Mwadui*) (Κωδικός: ***WM***) βρίσκεται 9,2 ναυτικά μίλια (17 km) βορειοανατολικά του αεροδρομίου.

## Παραπομπές


## Εξωτερικοί σύνδεσμοι
*  OurAirports – Shinyanga
*  SkyVector - Shinyanga/Ibadakuli Airport
*  OpenStreetMaps – Shinyanga

Κατηγορία:Αεροδρόμια στην Τανζανία
Αεροδρόμιο Μαφία

Το **Αεροδρόμιο Μαφία** (αγγλ.: *Mafia Airport* / σουαχ.: *Uwanja wa Ndege Mafia*) IATA'':'' ***MFA*** και ICAO'':'' ***HTMA***, είναι αεροδρόμιο στη Νήσο Μαφία, στην Περιφέρεια Πουάνι (*Pwani Region*) της Τανζανίας. Το νησί βρίσκεται στον Ινδικό Ωκεανό και απέχει 17&nbsp;km (11&nbsp;mi) από τις ακτές της Τανζανίας.

Το 2013 ο διάδρομος προσγείωσης στο Αεροδρόμιο Μαφία, αποκαταστάθηκε με κεφάλαια που δόθηκαν από την κυβέρνηση των Ηνωμένων Πολιτειών μέσω του *Millennium Challenge Corporation*.

Ο μη κατευθυνόμενος φάρος (*non-directional beacon*) (Κωδικός: ***MF***) βρίσκεται στην ύπαιθρο.

## Αεροπορικές εταιρείες και προορισμοί

## Σημειώσεις

;Παραπομπές σημειώσεων


## Παραπομπές


## Εξωτερικοί σύνδεσμοι
*  Tanzania Airports Authority
*  OurAirports - Mafia Island 
*  OpenStreetMap - Mafia Island
   

Κατηγορία:Αεροδρόμια στην Τανζανία
Άσσα Χαλκιδικής

Η **Άσσα** είναι οικισμός της τοπικής κοινότητας Πυργαδικίων, της δημοτικής ενότητας (τέως δήμου) Παναγίας, του δήμου Αριστοτέλη, της περιφερειακής ενότητας (τέως νομού) Χαλκιδικής, στην περιφέρεια Κεντρική Μακεδονίας, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Αρναίας του νομού Χαλκιδικής, στο γεωγραφικό διαμέρισμα Μακεδονίας.

## Γεωγραφία
Η Άσσα είναι παραθαλάσσιος οικισμός του νομού Χαλκιδικής. Βρίσκεται στον κεντρικό μυχό του Σιγγιτικού κόλπου, δυτικά του ακρωτηρίου Αρκούδα και αμέσως βορειότερα από τα  Πυργαδίκια, σε μέσο σταθμικό υψόμετρο 35. Απέχει 36 χλμ. περίπου Α. ΝΑ. του Πολύγυρου.
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1981 και προσαρτήθηκε στην κοινότητα Πυργαδικίων του νομού Χαλκιδικής. Με το ΦΕΚ 244Α - 04/12/1997 αποσπάστηκε από την κοινότητα Πυργαδικίων και προσαρτήθηκε στον δήμο Παναγίας. Με το ΦΕΚ 87Α - 07/06/2010 αποσπάστηκε από τον δήμο Παναγίας και προσαρτήθηκε στον δήμο Αριστοτέλη.
## Αξιοθέατα
*Η παραλία «Λαδαριό» βόρεια του οικισμού
## Παραπομπές

## Πηγές

*Οργανισμός εκδόσεων «Ελλάδα», χάρτες (Βαρελάς)
*eetaa.gr

Κατηγορία:Χωριά της περιφερειακής ενότητας Χαλκιδικής
Κατηγορία:Δήμος Αριστοτέλη
Ύμνος του Γιβραλτάρ

O "**Ύμνος του Γιβραλτάρ**" είναι ο εθνικός ύμνος του βρετανικού υπερπόντιου εδάφους του Γιβραλτάρ.

Όπως το Ηνωμένο Βασίλειο, τα εξαρτώμενα από το Στέμμα και άλλες βρετανικές επικράτειες, ο επίσημος εθνικός ύμνος του Γιβραλτάρ είναι το "Ο Θεός σώζει την Βασίλισσα" (God Save the Queen). Ο "ύμνος του Γιβραλτάρ" είναι o εθνικός ύμνος του και επιλέχθηκε σε διαγωνισμό το 1994. Τόσο οι στίχοι όσο και η μουσική συντέθηκαν από τον Πίτερ Έμπερλι, ο οποίος δεν είναι Γιβραλτάριος.

Ο ύμνος τραγουδιέται κάθε 10 Σεπτεμβρίου από το ευρύ κοινό στην ετήσια κυκλοφορία του ερυθρόλευκης σημαίας για την Εθνική Ημέρα του Γιβραλτάρ. Παλιότερα απελευθερώνονταν μπαλόνια, αλλά αυτό σταμάτησε μετά από ανησυχίες για τις επιπτώσεις στο περιβάλλον.

Κατηγορία:Εθνικοί ύμνοι
Κατηγορία:Γιβραλτάρ
Τσαπερδόνα

Η **Τσαπερδόνα** ( *Podarcis peloponnesiacus* ) είναι ένα είδος σαύρας της οικογένειας Lacertidae. Είναι ένα ενδημικό είδος στην περιοχή της Πελοποννήσου και συγκεκριμένα στη νότια Ελλάδα. Οι φυσικοί του βιότοποι είναι η θαμνώδης βλάστηση μεσογειακού τύπου, οι βραχώδεις περιοχές, περιοχές  καλλιεργήσιμης γης, βοσκοτόπια, φυτείες και αγροτικοί και οικιακοί κήποι.

Κατηγορία:Ερπετά
Κατηγορία:Σαύρια
Τσαμουίνο

Το **Τσαμουίνο** (αγγλ.: *Chamwino* / σουαχ.: *Chamwino Mjini*) είναι διοικητικό Αστικό Τμήμα στην Αστική Περιοχή Ντοντόμα (*Dodoma Urban District*), στην Περιφέρεια Ντοντόμα (*Dodoma Region*) της Τανζανίας.

Σύμφωνα με την απογραφή του 2012  το Αστικό Τμήμα Τσαμουίνο είχε πληθυσμό 19.175 κατοίκους.

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Ντοντόμα
* Αστική Περιοχή Ντοντόμα 

## Παραπομπές


Κατηγορία:Κατοικημένες περιοχές στην Περιφέρεια Ντοντόμα
Κατηγορία:Κατοικημένες περιοχές στην Αστική Επαρχία Ντοντόμα
Χαντάλι

Το **Χαντάλι** (αγγλ.: *Handali* / σουαχ.: *Kata ya Handali*) είναι διοικητικό και Αστικό Τμήμα στην Περιοχή Τσαμουΐνο (*Chamwino District*), στην Περιφέρεια Ντοντόμα (*Dodoma Region*) της Τανζανίας.

Κατά την απογραφή του 2012, ο πληθυσμός στο Χαντάλι ήταν 9.854 κάτοικοι.

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Ντοντόμα
* Περιοχή Τσαμουΐνο

## Παραπομπές


Κατηγορία:Κατοικημένες περιοχές στην Περιφέρεια Ντοντόμα
Κατηγορία:Κατοικημένες περιοχές στην Επαρχία Τσαμουΐνο
Ηλιακή έκλειψη της 8ης Αυγούστου 891

Μια ολική έκλειψη ηλίου έγινε στις 8 Αυγούστου του 891 και ήταν ορατή από την Κωνσταντινούπολη, πρωτεύουσα της Ανατολικής Ρωμαϊκής Αυτοκρατορίας, με Αυτοκράτορα τότε τον Λέοντα ΣΤ΄ τον Σοφό.

Μια ηλιακή έκλειψη συμβαίνει όταν η Σελήνη περάσει ανάμεσα από την Γη και τον Ήλιο, αποκρύπτοντας έτσι ολικώς ή εν μέρει τον ηλιακό δίσκο για έναν παρατηρητή στη Γη. Η συγκεκριμένη ολική έκλειψη ηλίου διήρκεσε στην Κωνσταντινούπολη περί τις τρεις ώρες και κορυφώθηκε περί το μεσημέρι («*[[Βυζαντινή ώρα|από έκτης ώρας έως ενάτης]]*»), με αποτέλεσμα να φανούν τα αστέρια. Φαίνεται ότι η έκλειψη αυτή προκάλεσε ανεμοθύελλα στην Πόλη και μικροζημιές που αναφέρονται στη Χρονογραφία του Ιωάννη Σκυλίτζη και αργότερα στο Συναξάρι του Αγίου Νικοδήμου. Έτσι, αναφέρεται στον ημερήσιο συναξαριστή της Ορθόδοξης Εκκλησίας μέχρι σήμερα.

## Δείτε επίσης
Κατάλογος ηλιακών εκλείψεων ορατών από την Ελλάδα

## Υποσημειώσεις και παραπομπές
### Υποσημειώσεις


### Παραπομπές


08910808
Μουσείο Γεωλογικής Ιστορίας Ολύμπου

μικρογραφία| Εκθέματα στο εσωτερικό του μουσείου
Το **Μουσείο Γεωλογικής Ιστορίας Ολύμπου** είναι γεωλογικό μουσείο στη Λεπτοκαρυά Πιερίας, στους πρόποδες του Ολύμπου στη βόρεια Ελλάδα. Παρουσιάζει σε αρκετές εκθεσιακές αίθουσες, πετρώματα και ορυκτά από την περιοχή και απολιθώματα από τον Όλυμπο και από τη γύρω περιοχή. Ιδρύθηκε με τη βοήθεια της Γεωλογικής Σχολής του Αριστοτελείου Πανεπιστημίου Θεσσαλονίκης.

## Δομή του μουσείου
Ενώ ευρήματα από όλη την Ελλάδα εκτίθενται στις αίθουσες διδασκαλίας, μια ξεχωριστή αίθουσα έκθεσης είναι αφιερωμένη αποκλειστικά στον Όλυμπο. Παρουσιάζεται η ιστορία του σχηματισμού των βουνών. Εκτίθενται διάφορα είδη απολιθωμένων φυτών και απολιθωμάτων.

## Εκθέματα
μικρογραφία| Απολιθωμένα μύδια
Η γεωλογική ανάπτυξη της Ελλάδας εξηγείται με τη βοήθεια φακέλων. Χρησιμοποιώντας ένα μοντέλο του Ολύμπου, φαίνεται η κατανομή των διαφόρων ειδών πετρωμάτων στην οροσειρά. Όλοι οι γνωστοί τύποι πετρωμάτων που απαντώνται στην περιοχή του Ολύμπου εκτίθενται σε προθήκες.

Ως αποτέλεσμα της μετατόπισης των ηπειρωτικών πλακών, ο Όλυμπος εξακολουθεί να ωθείται προς τα πάνω κατά 1 έως 4 χιλιοστά το χρόνο. Αυτός είναι ο λόγος που υπάρχουν απολιθωμένα θαλάσσια ζώα σε ύψος γύρω στα 1.000 με 1.500 μέτρα. Ένα μοναδικό μέχρι τώρα εύρημα ήταν ένας αμμωνίτης που βρέθηκε σε υψόμετρο περίπου 1.100 μέτρων. Άλλοι μάρτυρες που ήταν μέρος του βουνού παλαιότερα κάτω από το επίπεδο της θάλασσας είναι ασβεστόλιθοι που είχαν τρυπηθεί από μύδια (Litophagae) ή ασβεστόλιθοι που περιλαμβάνουν απολιθωμένα θαλάσσια σκουλήκια.

Ο Όλυμπος είναι ένα λεγόμενο τεκτονικό «παράθυρο». Αυτό σημαίνει ότι η διάβρωση και η παραμόρφωση έχουν απελευθερώσει παλιά στρώματα βράχου που κανονικά θα ήταν κρυμμένα. Το γεγονός αυτό διασφαλίζει ότι γεωλόγοι από όλο τον κόσμο ταξιδεύουν στον Όλυμπο για ερευνητικούς σκοπούς.

Περαιτέρω πάνελ εξηγούν ότι το όρος Όλυμπος πήρε τη σημερινή του μορφή μετά την εποχή των παγετώνων. Καθώς ο πάγος υποχώρησε, μάζες από χαλίκι μετακινήθηκαν κατά μήκος. Αυτή η διαδικασία διαμόρφωσε το τοπίο και επηρέασε το σχήμα ορισμένων λίθων. Είναι στρογγυλά στο πάνω μέρος και πεπλατυσμένα στο κάτω μέρος.

Μέχρι στιγμής έχουν ανακαλυφθεί μόνο μερικές μικρότερες σπηλιές. Κάποιες από αυτές είναι γεμάτες με πάγο που δεν λιώνει ούτε το καλοκαίρι.

## Συνεργασία
Από το 2013, το ιδιωτικό αυτό μουσείο συνεργάζεται με το Αριστοτέλειο Πανεπιστήμιο Θεσσαλονίκης. Σε δύο τάξεις, διδάσκονται μαθήματα για τη γεωλογία του Ολύμπου.

## Παραπομπές


## Εξωτερικοί σύνδεσμοι
* Ιστότοπος του μουσείου 
* Τουριστικές πληροφορίες 

Γεωλογικης Ιστοριας Ολυμπου Μουσειο
Ολυμπου γεωλογικης ιστοριας
Κατηγορία:Όλυμπος
Γεωλογικης Ιστοριας Ολυμπου Μουσειο
Γεωλογικης Ιστοριας Ολυμπου Μουσειο
Κίζδερβεντ

## Τοποθεσία
Ορεινό χωριό της Μικράς Ασίας ανάμεσα στην Προύσα και τη Νίκαια της Βιθυνίας, στο οποίο κατοικούσαν μόνο Χριστιανοί. Βρίσκεται σε ένα φυσικό πέρασμα, μεταξύ τεσσάρων βουνών, και το διασχίζει ο ποταμός Δράκος ο οποίος χύνεται στον κόλπο της Νικομήδειας.

## Ιστορία
Η περιοχή Κίζδερβεντ πριν κατοικηθεί ήταν Αρμένικη. Μετανάστες από την Οχρίδα εγκαταστάθηκαν γύρω από ένα τεράστιο χάνι που γραπτές πληροφορίες αναφέρουν ότι ήταν βυζαντινό και το επισκεύασε ο Τεκελή Μεχμέτ Πασά, και έζησαν εκεί για τρεις περίπου αιώνες. Το χάνι αυτό βρίσκεται σε λιθόστρωτο δρόμο, γνωστό ως η λεωφόρος Βαγδάτης, η οποία στα βυζαντινά χρόνια ένωνε την Κωνσταντινούπολη με τη Βαγδάτη και συνέβαλε στην πρόοδο και ανάπτυξη του χωριού. Το χάνι ήταν το μεγαλύτερο από όλα κατά μήκος της λεωφόρου, και φιλοξενούσε μεγάλες προσωπικότητες και ανθρώπους διαφορετικών λαών.

Επειδή το χάνι ήταν σημαντικό, το οθωμανικό κράτος υποχρέωσε τους κατοίκους να το προστατεύουν με φρουρά 20 ανδρών κυρίως από τους ληστές. Στην πορεία η φρουρά έγινε μικτή με 10 άντρες και 10 γυναίκες. Όταν σε κάποια συμπλοκή σκοτώθηκε ένα κορίτσι της φρουράς, ο σουλτάνος, παραχώρησε το χάνι, μια μεγάλη έκταση 300&nbsp;km2, απαλλαγή από τον κεφαλικό φόρο και τους έδωσε δικαίωμα οπλοφορίας. Ως φόρο τιμής στο κορίτσι, οι τουρκικές αρχές ονόμασαν το χωριό Κιζδερβεντ, από το Κιζ που στα τουρκικά σημαίνει κορίτσι και το Δερβέντ που σημαίνει το στενό πέρασμα ή σταθμός.

Λόγω των πολλών προνομίων η περιοχή προσέλκυσε περισσότερο πληθυσμό και το 1919 είχε γίνει κωμόπολη με 2800 κατοίκους.

Με τους Βαλκανικούς πολέμους, στις 14 Σεπτεμβρίου 1920 το χωριό κάηκε και οι εναπομείναντες κάτοικοι φιλοξενήθηκαν στο ελληνικό στρατόπεδο της Κίου για δύο χρόνια. Το 1922, με την ανταλλαγή πληθυσμών, έφυγαν και μετανάστευσαν στην Ελλάδα, στην Κομοτηνή ή άλλα χωριά της Ροδόπης και γενικότερα της Βόρειας Ελλλάδας. Το 1923 εγκαταστάθηκε στο χωριό μια ομάδα ανθρώπων που προερχόταν από την ανταλλαγή πληθυσμών.

## Απασχόληση
Οι κάτοικοι ασχολούνταν με εκτροφή μεταξοσκώληκα για πολλά χρόνια και συνεισφέρανε στις ανάγκες της Προύσας σε κουκούλια μεταξιού, καθώς βρισκόταν πολύ κοντά. Στο παρελθόν επίσης ασχολούνταν με υφαντά (χαλιά) με χρήση λινών και μάλλινων νημάτων.

## Πηγές
* ΕΡΤ - Αφύλαχτη διάβαση 
* paratiritis-news.gr
* Πολιτιστικός Σύλλογος Πολυπέτρου (facebook)

## Συνεισφορά
Στο παρόν άρθρο χρησιμοποιήθηκαν τμήματα από κείμενο που επιμελήθηκε ο Πολυκράτης Παντσίδης.

Κατηγορία:Μικρά Ασία
Φοβάμαι (τραγούδι του Βασίλη Παπακωνσταντίνου)

Το **Φοβάμαι** είναι τραγούδι του Έλληνα τραγουδιστή Βασίλη Παπακωνσταντίνου. Το τραγούδι 
περιεχόταν στο δεύτερο ομώνυμο προσωπικό άλμπουμ του τραγουδιστή, που κυκλοφόρησε το 1982. Και ο δίσκος συνολικά αλλά και το τραγούδι ιδιαίτερα θεωρήθηκαν διαχρονικά και εξαιρετικά σημαντικά για την πορεία του ελληνόφωνου ροκ.

Το τραγούδι προέρχεται από τη μελοποίηση του Γιάννη Ζουγανέλη στο ομώνυμο ποίημα του Ανδρέα Πανταζή, από τη συλλογή ποιημάτων του «Εσωτερικό ταχυδρομείο».

## Παραπομπές

## Εξωτερικοί σύνδεσμοι
*Το «Φοβάμαι» στην ιστοσελίδα του Ανδρέα Πανταζή

Κατηγορία:Τραγούδια του 1982
Κατηγορία:Τραγούδια του Βασίλη Παπακωνσταντίνου
Κυβέρνηση του Γιβραλτάρ

Η **Κυβέρνηση της Αυτής Μεγαλειότητας του Γιβραλτάρ** είναι η εκλεγμένη κυβέρνηση της Βρετανικού Υπερπόντιου Εδάφους του Γιβραλτάρ. Αρχηγός του κράτους είναι η Βασίλισσα Ελισάβετ Β', η οποία εκπροσωπείται από τον Κυβερνήτη του Γιβραλτάρ. Οι εκλογές στο Γιβραλτάρ πραγματοποιούνται κάθε τέσσερα χρόνια, με μονοεδρικό κοινοβούλιο 18 μελών εκ των οποίων τα 17 εκλέγονται με λαϊκή ψηφοφορία και ένα, τον Πρόεδρο, που διορίζεται από το Κοινοβούλιο.

## Εκτελεστικό σώμα
Ο αρχηγός του κόμματος πλειοψηφίας (ή του πλειοψηφικού συνασπισμού) διορίζεται επίσημα από τον Κυβερνήτη ως Επικεφαλής Υπουργός (αρχηγός κυβέρνησης).

## Νομοθετικό σώμα
Το Υπουργικό Συμβούλιο (Συμβούλιο Υπουργών) σχηματίζεται γενικά από 10 από τους 17 εκλεγμένους βουλευτές, κατόπιν επιλογής του Επικεφαλής Υπουργού με την έγκριση του Κυβερνήτη. Τα επτά εναπομείναντα μέλη αποτελούν την Αντιπολίτευση.

Οι τελευταίες γενικές εκλογές διεξήχθησαν στις 17 Οκτωβρίου 2019.

## Υπουργικό Συμβούλιο
Το Υπουργικό Συμβούλιο (εξελέγη από τον Δεκέμβριο του 2011) και μετά τον ανασχηματισμό, όπως ανακοίνωσε ο Επικεφαλής Υπουργός μετά τις γενικές εκλογές του 2019.

Κατηγορία:Πολιτική του Γιβραλτάρ
Έρολ Τσαρλς

'Ο **Έρολ Τσαρλς** (*Cyril Errol Melchiades Charles*, γεννημένος στις 10 Δεκεμβρίου 1941) είναι πολιτικός από την Αγία Λουκία, ο οποίος υπηρετεί ως γενικός κυβερνήτης της Αγίας Λουκίας από την 1η Νοεμβρίου 2024, ενώ ήταν ήδη υπηρεσιακός γενικός κυβερνήτης από τις 11 Νοεμβρίου 2021, μετά την παραίτηση του Σερ Νεβίλ Σίνακ.

## Πρώτα χρόνια και εκπαίδευση
Ο Τσαρλς γεννήθηκε στις 10 Δεκεμβρίου 1941 στο Κάστρις, πρωτεύουσα της Αγίας Λουκίας .

Φοίτησε στο Σχολείο Αρρένων St. Aloysius RC στο Κάστρις και αργότερα σπούδασε στο Κολέγιο Αγίας Μαρίας στην Αγία Λουκία. Στο Γούλσεϊ Χολ της Αγγλίας, ο Τσαρλς ολοκλήρωσε τις σπουδές του δι' αλληλογραφίας στα Αγγλικά, τα Μαθηματικά, την Ιστορία, τις Πολιτικές Επιστήμες (συμπεριλαμβανομένου του Συντάγματος του Ηνωμένου Βασιλείου). Ολοκλήρωσε ένα μάθημα στο νόμο περί φορολογίας εισοδήματος και ένα τρίμηνο εκπαιδευτικό σεμινάριο στην εξέταση λογαριασμών στο Τρινιντάντ και Τομπάγκο .

## Καριέρα

### 1962–1992
Από το 1962 έως το 1992 ο Τσαρλς εργάστηκε στα ακόλουθα τμήματα της κυβέρνησης της Αγίας Λουκίας:

* Έκτακτος Υπάλληλος στο υπουργείο Οικονομικών των Γενικών Επιμελητηρίων Λογιστών.
* Κατώτερος Υπάλληλος, Επιθεωρητής Φορολογίας Εισοδήματος και αργότερα Ανώτερος Επιθεωρητής Φορολογίας Εισοδήματος στο Τμήμα Εσωτερικών Προσόδων.
* Ανώτερος Υπεύθυνος Αδειοδότησης στο υπουργείο Έργων Συγκοινωνιών, Μεταφορών και Κοινής Ωφέλειας.

### 1993–2021
Από το 1993 έως το 2007 εργάστηκε ως διευθυντής Ανθρώπινου Δυναμικού και Νομικός Υπεύθυνος στην JQ Charles Limited.

Το 2007 έγινε αυτοαπασχολούμενος και εργάστηκε ως Σύμβουλος Φορολογικής Διαχείρισης μέχρι το 2021.

### Υπηρεσιακός Γενικός Κυβερνήτης
Η βασίλισσα της Αγίας Λουκίας Ελισάβετ Β΄, διόρισε τον Τσαρλς ως υπηρεσιακό Γενικό Κυβερνήτη της Αγίας Λουκίας μετά την παραίτηση του Σερ Νεβίλ Σίνακ. Ο Τσαρλς ορκίστηκε στο Κυβερνητικό Μέγαρο της Αγίας Λουκίας στις 11 Νοεμβρίου 2021.

### Γενικός Κυβερνήτης
Στις 23 Ιανουαρίου 2025 ανακοινώθηκε ότι ο βασιλιάς Κάρολος διόρισε τον Τσαρλς γενικό κυβερνήτη με το διορισμό σε ισχύ από 1ης Νοεμβρίου
2024 έπειτα από τρία χρόνια σε υπηρεσιακή θέση.

## Προσωπική ζωή
Ο Τσαρλς είναι Ρωμαιοκαθολικός και ομιλεί αγγλικά και γαλλικά κρεολικά.

Είναι παντρεμένος με την Ανίσια Σάμιουελ.

## Παραπομπές


## Εξωτερικοί σύνδεσμοι
* 

Τσαρλς Ερολ
Τσαρλς Ερολ
Σιγκέρ ντε Κουρτραί

Ο **Σιγκέρ ντε Κουρτραί** (λατινικά *Sigerus de Cortraco*, φλαμανδικά *Zeger van Kortrijk*) (1283, Κουρτραί - 30 Μαΐου 1341, Παρίσι) ήταν γραμματικός και φιλόσοφος της γλώσσας της σχολής των Μοδιστών. Έκανε την καριέρα του στο Πανεπιστήμιο του Παρισιού.

## Βιογραφία
Ήταν διδάσκαλος των τεχνών στο Πανεπιστήμιο του Παρισιού γύρω στο 1309. Από το 1310, δίδαξε στη Σορβόννη, της οποίας ήταν πρύτανης το 1315. Ήταν επίσης, ταυτόχρονα, κοσμήτορας στο παρεκκλήσιο της Νοτρ Νταμ του Κουρτραί, τουλάχιστον από το 1308 έως το 1323. Μερικά από τα βιβλία του, που κληροδοτήθηκαν στη Σορβόννη, βρίσκονται ακόμη και σήμερα στην Εθνική Βιβλιοθήκη της Γαλλίας.

## Έργα
* *Ars obligatoria*
* *Ars priorum*
* *Categoriae*
* *Commentarius in librum Perihermenias*
* *Fallaciae*
* *Isagoge*
* *Sophismata*
* *Summa modorum significandi*

## Δείτε επίσης
* Γραμματική των τροπιστών
* Θωμάς της Ερφούρτης

## Παραπομπές


## Βιβλιογραφία
* G. Wallerand, *Les Œuvres de Siger de Courtrai. Étude critique et textes inédits* (coll. « Les philosophes belges», VIII), Louvain, Institut supérieur de philosophie de l'université, 1913, σελ. LXXIV-173 En ligne. (Voir aussi le compte rendu de Maurice De Wulf, *Revue néo-scolastique de philosophie*, fasc. 80, 1913, σελ. 556-558. En ligne.)
* Jan Pinborg, *Sigerus de Cortraco: Summa modorum significandi; Sophismata*, new edition, on the basis of G. Wallerand's *editio prima*, with additions, critical notes, an index of terms and an introduction (coll. « Studies in the History of the Language Sciences », 14), Άμστερνταμ, John Benjamins, 1977, σελ. XLI-108 
* C. Kann, « Siger von Courtrai », in Franco Volpi dir., *Großes Werklexikon der Philosophie*, 2. Bd., Στουτγκάρδη, 1999, σελ. 1393-94.

Κατηγορία:Πρόσωπα του 14ου αιώνα
Κατηγορία:Φιλόσοφοι της γλώσσας
Megachile arabica

H ***Megachile arabica*** είναι είδος φυλλοκόπτριας μέλισσας στην οικογένεια *[[Megachilidae]]*. Περιγράφηκε το έτος 1901 από τον *Friese*.

## Παραπομπές


Κατηγορία:Μελισσοκομία
Νήσος Ουκάρα

Η **Νήσος Ουκάρα** ή κατ' άλλους γνωστή ως **Νήσος Μπουκάρα** (αγγλ.: *Ukara* (*or Bukara*) Island* / σουαχ.: Kisiwa cha Ukara (au Bukara)* είναι μία νήσος που βρίσκεται στη Λίμνη Βικτώρια. 

Αποτελεί τμήμα της Τανζανίας και βρίσκεται 10&nbsp;χιλιόμετρα βόρεια της Νήσου Ουκερέουε (*Ukerewe Island*), στην Περιοχή Ουκερέουε (*Ukerewe District*), στην Περιφέρεια Μουάνζα (*Mwanza Region*).

Το νησί χαρακτηρίζεται από το μοναδικό εγχώριο σύστημα μικτής αγροτικής εντατικής γεωργίας, το οποίο χρησιμοποιεί προηγμένες γεωργικές τεχνικές και έχει αντιστοίχως πολύ υψηλή πληθυσμιακή πυκνότητα.

## Αξιοσημείωτο συμβάν

Στις 20 Σεπτεμβρίου 2018 το ΟΓ *MV Nyerere* ανατράπηκε πλησίον της νήσου, έχοντας εκατοντάδες θύματα, ενώ εκτελούσε το δρομολόγιο από τη Νήσο Ουκερέουε προς τη Νήσο Ουκάρα.

## Διοικητικές υποδιαιρέσεις
Το νησί απαρτίζεται από τέσσερα Αγροτικά Τμήματα (δίπλα από το κάθε Αγροτικό Τμήμα, αναγράφεται ο πληθυσμός του (κατά την απογραφή του 2012), η έκτασή του (σε km²) και η πληθυσμιακή του κάλυψη (ανά km²).  

* στα βόρεια η Νυαμάνγκα (*Nyamanga*) 7.422 κάτοικοι, 18,64 km², 398,1 / km²
* στα ανατολικά το Μπουκίκο (Μπουκίρο) (*Bukiko* (*Bukiro*)) 8.071 κάτοικοι, 15,81 km², 510,5 / km²
* στα νότια η Μπουϊσύα (*Bwisya*) 13.141 κάτοικοι, 32,16 km², 408,6 / km² και
* στα δυτικά το Μπουκούνγκου (*Bukungu*) 8.548 κάτοικοι, 13,83 km², 618,3 / km²

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Μουάνζα
* Περιοχή Ουκερέουε
* Μουάνζα
* Κάρα
* Κερέουε

## Παραπομπές


## Εξωτερικοί σύνδεσμοι
*  Detailed map of Ukerewe and Ukara islands 
*  Mwanza Guide commented photo gallery of Ukara Island
*  "Bukara", New York Times, June 20, 1920. Article on Ukara Island's economy.
*  "The Lesson of Ukara", E. Berton Spence, *The Free Market* (Ludwig von Mises Institute monthly), December 1999.

Ουκαρα
Ουκαρα
Εξωκκλήσι Προφήτη Ηλία (Όλυμπος)

Το **Εξωκκλήσι του Προφήτη Ηλία** είναι εξωκκλήσι κοντά στις κορυφές του Ολύμπου. Η Ορθόδοξη Εκκλησία εορτάζει τον άγιο στις 20 Ιουλίου.
Το εξωκκλήσι είναι το σε μεγαλύτερο υψόμετρο εκκλησιαστικό κτίριο της Ορθόδοξης Εκκλησίας παγκοσμίως.

Ο Άγιος Διονύσιος, ιδρυτής της Μονής της Αγίας Τριάδας (σήμερα γνωστή ως Μονή Αγίου Διονυσίου), ίδρυσε επίσης το εξωκκλήσι του Προφήτη Ηλία τον 16ο αιώνα. Χτίστηκε πάνω στα ερείπια αρχαίου οικοδομήματος. Ο Διόνυσος, που ασκήτευε, λέγεται ότι κατά καιρούς ζούσε στο εξωκκλήσι.

## Τοποθεσία
Η κορυφή Προφήτης Ηλίας σε υψόμετρο 2.803 μέτρων βρίσκεται κοντά στις ψηλότερες κορυφές του Ολύμπου (Μύτικας και Στεφάνι). Τα πλησιέστερα ορεινά καταφύγια είναι το Καταφύγιο Αποστολίδη (430 μέτρα μακριά) και το Καταφύγιο Χρήστος Κάκκαλος (περίπου 600 μέτρα μακριά).

## Το κτίριο
Το εξωκκλήσι χτίστηκε στην κορυφή του όρους Προφήτης Ηλίας. Τα κύρια οικοδομικά υλικά ήταν οι γύρω πέτρες. Το δάπεδο του εξωκκλησίου είναι καλυμμένο με πέτρινες πλάκες, οι εξωτερικοί τοίχοι είναι κατασκευασμένοι από πολυεπίπεδες πέτρες, χωρίς περαιτέρω συνδετικό υλικό. Καλυμμένη με πέτρινες πλάκες, η οροφή στηρίζεται σε συμπαγή ξύλινη κατασκευή για την υποστήριξη του φορτίου του χιονιού. Ένα αίθριο προστατεύεται στην ανατολική και νότια πλευρά από φυσικό πέτρινο τοίχο, που έχει είσοδο στη βόρεια πλευρά. Η χαμηλή είσοδος στο εξωκκλήσι βρίσκεται στη νότια πλευρά του κτιρίου.

Στο εσωτερικό υπάρχουν αγιογραφίες και ένας μικρός βωμός, πλαισιωμένος από εικόνες που απεικονίζουν αγίους της Ορθόδοξης Εκκλησίας, που δίνει στους πιστούς την ευκαιρία να ανάψουν ένα κερί.

## Παραπομπές


Κατηγορία:Όλυμπος
Κατηγορία:Κτίρια και κατασκευές στην Πιερία
Στρατιωτικό Μουσείο Λαχανά

Το **Στρατιωτικό Μουσείο Λαχανά** είναι στρατιωτικό μουσείο κοντά στη Θεσσαλονίκη, στην Ελλάδα, αφιερωμένο στη Μάχη Κιλκίς-Λαχανά.

Το μουσείο, το οποίο είναι επισκέψιμο κατόπιν ραντεβού, περιέχει κυρίως αναμνηστικά των ελληνικών και βουλγαρικών στρατιωτικών μονάδων που συμμετείχαν στη μάχη. Στον προαύλιο χώρο υπάρχουν τρία αιχμαλωτισμένα βουλγαρικά κανόνια, ένα με διαμέτρημα 12 χιλ., ένα με διαμέτρημα 10,5 χιλ. και ένα εμπροσθογεμές όπλο.

Στο εσωτερικό υπάρχει ένας μεγάλος ανάγλυφος χάρτης που δείχνει τις κινήσεις των μονάδων και τις συγκρούσεις μεταξύ του ελληνικού και του βουλγαρικού στρατού, ελληνικά και βουλγαρικά Μάνλιχερ 8 mm, υποπολυβόλα, πολυβόλα, οβίδες, κανόνια, ξιφολόγχες, ξίφη των διοικητικών μονάδων, ελληνικές στρατιωτικές στολές (η σημαντικότερη από τις οποίες είναι αυτή που φορούσε ο αντισυνταγματάρχης Παπακυριαζής, ο οποίος σκοτώθηκε στη μάχη του Λαχανά) και δύο ολόσωμα πορτρέτα των Ελλήνων πρωταγωνιστών στους Βαλκανικούς Πολέμους, του πρωθυπουργού Ελευθέριου Βενιζέλου και του διαδόχου Κωνσταντίνου Α΄. Αξιοσημείωτοι είναι επίσης τέσσερις πίνακες του Κενάν Μεσαρέ, ο οποίος ήταν γιος του Οθωμανού διοικητή Χασάν Ταχσίν Πασά, ο οποίος παρέδωσε τη Θεσσαλονίκη στους Έλληνες και ακολούθησε τον Κωνσταντίνο στην εκστρατεία της Ηπείρου και στον Β΄ Βαλκανικό Πόλεμο. Απεικονίζουν σκηνές από τη μάχη του Λαχανά κατά τη διάρκεια του Β΄ Βαλκανικού Πολέμου.

## Εικόνες

Αρχείο:Macedonian Museums-57-Polemiko Laxana-251.jpg|Βουλγαρικό πυροβόλο των με διαμέτρημα 12 χιλ.
Αρχείο:Macedonian Museums-57-Polemiko Laxana-252.jpg|Βουλγαρικά ορεινό οβιδοβόλο 105 χιλ.
Αρχείο:Macedonian Museums-57-Polemiko Laxana-253.jpg|Ελληνικά αναμνηστικά


## Παραπομπές


## Εξωτερικοί σύνδεσμοι
* Πληροφορίες στο museumsofmacedonia.gr (αγγλικά)
* Πληροφορίες στο army.gr

Λαχανα
Κατηγορία:Μουσεία στην Κεντρική Μακεδονία
Κατηγορία:Β΄ Βαλκανικός Πόλεμος
Κατηγορία:Δήμος Λαγκαδά
Φιόντορ Κέλζι

Ο **Φιόντορ Ιλίτς Κέλζι** (, γεννηθείς **Αμπνταλλάχ Κέλζι**, , Ιούλιος 1819, Χαλέπι - 1886 ή 1912, Αγία Πετρούπολη) ήταν Ρώσος αραβιστής, λέκτορας Αραβικών στο Πανεπιστήμιο της Αγίας Πετρούπολης.

## Βιογραφία
Γεννήθηκε το 1819 στο Χαλέπι σε μια αραβο-αρμενική καθολική χριστιανική οικογένεια. Το 1837 μετακόμισε στη Ρωσία. Σύμφωνα με ορισμένες αναφορές, στην αρχή δίδασκε αραβικά στην Οδησσό. Από το 1856 ξεκίνησε δωρεάν πρακτικά μαθήματα αραβικών με φοιτητές της Σχολής Ανατολικών Γλωσσών. Από το 1859, εγγράφηκε στη σχολή ως υπεράριθμος δάσκαλος με μισθό 400 ρούβλια, ενώ το 1863 εγκρίθηκε ως λέκτορας πλήρους απασχόλησης. Δίδαξε την καθομιλουμένη αραβο-συριακή διάλεκτο. Την ίδια χρονιά, δημοσίευσε τον οδηγό «*Ρωσο-αραβικές δημόσιες συνομιλίες με την εφαρμογή της εμπειρίας της μετάφρασης των μύθων του Κριλόφ στα αραβικά*», ο οποίος περιείχε επίσης ένα λεξικό (περίπου 500 λέξεων) και υλικό άσκησης, κατηγοριοποιημένο θεματικά. Ο Κέλζι μετέφρασε πεζογραφικά στα αραβικά 10 μύθους του Ιβάν Κριλόφ: «*Το κοράκι και η αλεπού*», «*Η βελανιδιά και το καλάμι*», «*Ο βάτραχος και το βόδι*», «*Η επιλεκτική νύφη*», «*Περαστικοί και σκυλιά*», «*Λαγός στο κυνήγι*», «*Ο σάκος*», «*Το ελάφι και ο δερβίσης*», «*Η τύχη και ο ζητιάνος*», «*Ο ευγενής*».

Το 1871, αποκήρυξε την οθωμανική υπηκοότητα και αποδέχτηκε τη ρωσική. Τον Φεβρουάριο του 1881, απολύθηκε λόγω αρχαιότητας, αλλά παρέδιδε μαθήματα ως ανεξάρτητος δάσκαλος μέχρι το 1882. Πέθανε στη σύνταξη, σύμφωνα με ορισμένες πηγές - το 1886, σύμφωνα με άλλες - το 1912.

## Έργα

* *Κέλζι Φ. Ι.* Ρωσο-αραβικές δημόσιες συνομιλίες που συγκεντρώθηκαν από φοιτητές της Ανατολικής Σχολής στο Πανεπιστήμιο της Αγίας Πετρούπολης, και προσαρμόστηκαν στην καθομιλουμένη αραβική διάλεκτο που χρησιμοποιείται στη Συρία και στις επαρχίες της Τουρκικής και Περσικής από τον Φ. Κέλζι, καθηγητή αραβικών στο ίδιο πανεπιστήμιο, με την εφαρμογή της εμπειρίας της μετάφρασης των μύθων του Ι. Α. Κριλόφ στα αραβικά . - Αγία Πετρούπολη. - Τυπογραφείο Ακαδημίας Επιστημών. - 1863. - 142 σελ.

## Παραπομπές


## Πηγές
* *Βεσέλοφσκι Ν.* Κέλζι // Биографический словарь профессоров и преподавателей Императорского С.-Петербургского университета за истекшую третью четверть века его существования. 1869—1894.

Κατηγορία:Ρώσοι μεταφραστές
Βασίλι Σιρότκιν-Ανταμάντ

Ο **Βασίλι Μιχάιλοβιτς Σιρότκιν-Ανταμάντ** (, 26 Φεβρουαρίου 1888, Αλατίρ, Ρωσική Αυτοκρατορία - 8 Απριλίου 1938, Αλατίρ, Τσουβασική ΑΣΣΔ, ΡΣΟΣΔ, ΕΣΣΔ) ήταν Ρώσος, μετέπειτα Σοβιετικός πολιτικός, δημοσιογράφος, ποιητής, πεζογράφος, και θεατρικός συγγραφέας.

## Βιογραφία
Γεννήθηκε το 1888 στην πόλη Αλατίρ σε ρωσική οικογένεια.

Ήταν μέλος του Σοσιαλιστικού-Επαναστατικού Κόμματος, αργότερα εντάχθηκε στο ΚΚΣΕ.

Εργάστηκε ως τηλεγράφος, δημοσιογράφος, διευθυντής επιχειρήσεων του κλάδου εμπορίου του Αλατίρ, εκδότης της εφημερίδας "*Η ζωή μας*" (Μάρτιος - Απρίλιος 1922), πρόεδρος της Ένωσης Σοβιετικών Δημοσιογράφων (λίγο μετά την εκλογή του, διαλύθηκε σύμφωνα με την απόφαση του ΙΙ Πανρωσικού Συνεδρίου Δημοσιογράφων, Μάιος 1919), γραμματέας του 2ου εργατικού συνδικαλιστικού συνεδρίου του Αλατίρ (Οκτώβριος 1919). Στην εφημερίδα του Αλατίρ "*Ο δρόμος της επανάστασης*", της οποίας επικεφαλής ήταν ο Α. Μισένκιν, συμμετείχε ενεργά με το έργο του και ο Σιρότκιν-Ανταμάντ.

Τον Απρίλιο του 1923, η Ένωση Ξυλουργών του Αλατίρ προσπαθούσε να κυκλοφορήσει το μηνιαίο περιοδικό "*Φάκελος*", το οποίο θα αποτελούσε μια λογοτεχνική, πολιτική και λαϊκο-επιστημονική έκδοση. Οι εκδότες του ήταν οι Β. Σιρότκιν-Ανταμάντ και Β. Σμιρνόφ-Σιμπίρσκι. Λόγω έλλειψης κονδυλίων, εκδόθηκαν μόνο δύο τεύχη. Στο δεύτερο διπλό τεύχος (Μάιος-Ιούνιος, αρ. 2-3) και σε κυκλοφορία 650 αντιτύπων, η έκδοση διακόπηκε.

Από τις 5 Μαΐου 1922 έως τον Οκτώβριο του 1929, στο Αλατίρ κυκλοφορούσε η "", μεταξύ των εκδοτών της οποίας ήταν και ο Σιρότκιν-Ανταμάντ. Μέχρι το 1926 ήταν μέλος του κύκλου συγγραφέων και ποιητών του Αλατίρ, από τον οποίο αποχώρησε το 1926. 

Το 1935, ήταν υπάλληλος του τυπογραφείου του Αλατίρ No. 2 του Τσουβασγκίζ. Παντρεύτηκε (το 1928).

Συνελήφθη στις 21 Δεκεμβρίου 1937 και κρατήθηκε υπό κράτηση στις φυλακές του Αλατίρ. Καταδικάστηκε στις 26 Δεκεμβρίου 1937 από τη Σπετστρόικα υπό το ΛΚΕΥ της ΤΑΣΣΔ με κατηγορία *«Διεξήγαγε εχθρικές δραστηριότητες κατά του ΚΚΣΕ (β) και της σοβιετικής κυβέρνησης»*. Η ποινή του ήταν *«Φυλάκιση σε στρατόπεδο εργασίας για περίοδο 10 ετών, από 21 Δεκεμβρίου 1937».* Πέθανε στη φυλακή στις 8 Απριλίου 1938.

## Μετά θάνατον
Αποκαταστάθηκε στις 8 Ιανουαρίου 1960 από το Προεδρείο του Αρείου Πάγου της ΤΑΣΣΡ.

## Πηγές

## Σύνδεσμοι

* От «Библиотеки внешкольника» до «Кочедыка» // alatvesti.ru

Κατηγορία:Συγγραφείς του 20ού αιώνα
Επικεφαλής υπουργός

Ο **επικεφαλής υπουργός** είναι ένας εκλεγμένος ή διορισμένος αρχηγός κυβέρνησης – στις περισσότερες περιπτώσεις – μιας υποεθνικής οντότητας, για παράδειγμα μιας διοικητικής υποδιαίρεσης ή μιας ομοσπονδιακής συστατικής οντότητας. Παραδείγματα περιλαμβάνουν μία πολιτεία (και μερικές φορές ένα έδαφος της ένωσης) στην Ινδία, μια επικράτεια της Αυστραλίας, μια επαρχία της Σρι Λάνκα ή του Πακιστάν, μια ομοσπονδιακή επαρχία στο Νεπάλ, μια αυτόνομη περιοχή των Φιλιππίνων ή ένα Βρετανικό Υπερπόντιο Έδαφος που έχει αποκτήσει αυτοδιακυβέρνηση. Χρησιμοποιείται επίσης ως η αγγλική έκδοση του τίτλου που δίνεται στους αρχηγούς των κυβερνήσεων των κρατών της Μαλαισίας χωρίς μοναρχία.

Ο τίτλος χρησιμοποιείται επίσης στο Εξαρτώμενα από το Στέμμα εδάφη της Νήσου του Μαν (από το 1986), στο Γκέρνζι (από το 2004 ως το 2016) και στο Τζέρσεϊ (από το 2005).

Το 2018 η Σιέρα Λεόνε, μια προεδρική δημοκρατία, δημιούργησε το ρόλο ενός διορισμένου Επικεφαλής Υπουργού, ο οποίος είναι παρόμοιος με έναν πρωθυπουργό σε ένα ημιπροεδρικό σύστημα. Πριν από αυτό, μόνο ο Μίλτον Μαργκάι είχε την ίδια θέση μεταξύ 1954 και 1958.

## Επικεφαλής Υπουργοί ανά τον κόσμο

* Επικεφαλής Υπουργός της Επικράτειας Αυστραλιανής Πρωτεύουσας
* Επικεφαλής Υπουργός της Βόρειας Επικράτειας της Αυστραλίας
* Επικεφαλής Υπουργός της Βιρμανίας
* Επικεφαλής Υπουργός του Γκέρνζι
* Επικεφαλής Υπουργός του Γιβραλτάρ
* Επικεφαλής Υπουργός (Ινδία)
* Επικεφαλής Υπουργός του Τζέρσι
* Επικεφαλής Υπουργός της Νήσου του Μαν
* Επικεφαλής Υπουργός του Μοντσερράτ
* Επικεφαλής Υπουργός (Νεπάλ)
* Επικεφαλής Υπουργός (Πακιστάν)
* Επικεφαλής Υπουργός της Αγίας Ελένης
* Επικεφαλής Υπουργός της Σιέρα Λεόνε
* Επικεφαλής Υπουργός της Σιγκαπούρης
* Επικεφαλής Υπουργός της Σρι Λάνκα

## Δείτε επίσης

* Βασιλευόμενη Κοινοβουλευτική Δημοκρατία
* Κυβερνήτης
* Πρώτος υπουργός
Κατηγορία:Θέσεις εξουσίας
Επικεφαλής Υπουργός του Γκέρνζι

Ο **Επικεφαλής Υπουργός του Γκέρνζι** προήδρευε του Συμβουλίου Πολιτικής, το οποίο αποτελούνταν από τους επικεφαλής καθενός από τα δέκα τμήματα του Κοινοβουλίου του Γκέρνζι. Το Γκέρνζι λειτουργεί 

ένα σύστημα συναίνεσης, κυβέρνησης που βασίζεται σε επιτροπές. Το Συμβούλιο Πολιτικής ρητά δεν είναι υπουργικό συμβούλιο και έχει σχετικά μικρή εκτελεστική εξουσία σε σύγκριση με ένα υπουργικό συμβούλιο. Αντίθετα, η κύρια λειτουργία του είναι ο συντονισμός της πολιτικής. Ο Επικεφαλής Υπουργός αντιπροσώπευε το νησί στα εξωτερικά πολιτικά θέματα.

Αυτή η θέση δημιουργήθηκε μετά την αναθεώρηση του Μηχανισμού της Κυβέρνησης που τέθηκε σε ισχύ την 1η Μαΐου 2004. Οι κανόνες για την επιλογή του Επικεφαλής Υπουργού τροποποιήθηκαν το 2012 αμέσως πριν από την εκλογή νέου Επικεφαλής Υπουργού. Πριν από αυτήν την αλλαγή, οι υποψήφιοι για τη θέση έπρεπε να έχουν υπηρετήσει τέσσερα ή περισσότερα από τα τελευταία οκτώ χρόνια ως βουλευτής για να πληρούν τις προϋποθέσεις για το ρόλο. Ο βουλευτής Χάργουντ δεν θα μπορούσε να είναι υποψήφιος για τον ρόλο του Επικεφαλής Υπουργού σύμφωνα με τους προηγούμενους κανόνες.

Η θέση και ο τίτλος του Επικεφαλής Υπουργού καταργήθηκε από την 1η Μαΐου 2016, μαζί με το υπουργικό κυβερνητικό σύστημα. Έχει αντικατασταθεί από μια ανώτερη επιτροπή με το όνομα Επιτροπή Πολιτικής και Πόρων του Γκέρνζι.

## Κατάλογος επικεφαλής υπουργών του Γκέρνζι

*Το 2016 το αξίωμα του Επικεφαλής Υπουργού αντικαταστάθηκε από το αξίωμα του [[Πρόεδρος της Επιτροπής Πολιτικής και Πόρων του Γκέρνζι|Προέδρου της Επιτροπής Πολιτικής και Πόρων του Γκέρνζι]].*

## Παραπομπές


Κατηγορία:Γκέρνζι
Πανελλήνιο πρωτάθλημα υδατοσφαίρισης ανδρών 1954

Το πανελλήνιο πρωτάθλημα πόλο του έτους 1954 έγινε παράλληλα με το Πανελλήνιο πρωτάθλημα κολύμβησης ξεκίνησε τις 15 Σεπτεμβρίου και έληξε στις 19 Σεπτεμβρίου 1954. Μετείχαν 6 σύλλογοι που αγωνίστηκαν μεταξύ τους σε έναν γύρο στο Ολυμπιακό Κολυμβητήριο Ζαππείου.

Πρωταθλητής, αήττητος για 5η φορά, 2η συνεχόμενη και 5η συνολικά αναδείχθηκε ο Εθνικός.

## Αγώνες

15/9/1954

* **[[Αρχείο:Five_blue_four_white_striped_flag.png|χωρίς-πλαίσιο|22x22εσ]]** Εθνικός 5–2 Ολυμπιακός **[[Αρχείο:630px_seven_vertical_stripes_HEX-ED1C24_and_White.svg|22x22εσ|630px seven vertical stripes HEX-ED1C24 and White]]**
* **[[Αρχείο:600px_Blu_e_Giallo_Strisce.svg|σύνδεσμος=|εναλλ.=|22x22εσ]]** Παλαιό Φάληρο 7–4 Άρης Θεσ. σύνδεσμος=|εναλλ.=|22x22εσ
* **[[Αρχείο:600px_Bianco_con_striscia_Blu_centrale.svg|σύνδεσμος=|εναλλ.=|22x22εσ]]** Ν.Ο. Πατρών 8–3 Αχιλλεύς Πατρών 22x22εσ

16/9/1954

* **[[Αρχείο:600px_Blu_e_Giallo_Strisce.svg|σύνδεσμος=|εναλλ.=|22x22εσ]]** Παλαιό Φάληρο 6–4 Αχιλλεύς Πατρών 22x22εσ
* **[[Αρχείο:630px_seven_vertical_stripes_HEX-ED1C24_and_White.svg|22x22εσ|630px seven vertical stripes HEX-ED1C24 and White]]** Ολυμπιακός 3–2 Άρης Θεσ. σύνδεσμος=|εναλλ.=|22x22εσ 
* **[[Αρχείο:Five_blue_four_white_striped_flag.png|χωρίς-πλαίσιο|22x22εσ]]** Εθνικός 5–4 Ν.Ο. Πατρών **[[Αρχείο:600px_Bianco_con_striscia_Blu_centrale.svg|σύνδεσμος=|εναλλ.=|22x22εσ]]**

17/9/1954

* **[[Αρχείο:600px_Bianco_con_striscia_Blu_centrale.svg|σύνδεσμος=|εναλλ.=|22x22εσ]]** Ν.Ο. Πατρών 3–1 Ολυμπιακός **[[Αρχείο:630px_seven_vertical_stripes_HEX-ED1C24_and_White.svg|22x22εσ|630px seven vertical stripes HEX-ED1C24 and White]]**
* **[[Αρχείο:Five_blue_four_white_striped_flag.png|χωρίς-πλαίσιο|22x22εσ]]** Εθνικός 10–0 Άρης Θεσ. σύνδεσμος=|εναλλ.=|22x22εσ 
* **[[Αρχείο:600px_Bianco_con_striscia_Blu_centrale.svg|σύνδεσμος=|εναλλ.=|22x22εσ]]** Ν.Ο. Πατρών 5–2 Παλαιό Φάληρο **[[Αρχείο:600px_Blu_e_Giallo_Strisce.svg|σύνδεσμος=|εναλλ.=|22x22εσ]]**
* 22x22εσ Αχιλλεύς Πατρών 3–2 Ολυμπιακός **[[Αρχείο:630px_seven_vertical_stripes_HEX-ED1C24_and_White.svg|22x22εσ|630px seven vertical stripes HEX-ED1C24 and White]]**

18/9/1954

* **[[Αρχείο:Five_blue_four_white_striped_flag.png|χωρίς-πλαίσιο|22x22εσ]]** Εθνικός 9–2 Παλαιό Φάληρο  **[[Αρχείο:600px_Blu_e_Giallo_Strisce.svg|σύνδεσμος=|εναλλ.=|22x22εσ]]**
* σύνδεσμος=|εναλλ.=|22x22εσ Άρης Θεσ. 5–3 Αχιλλεύς Πατρών 22x22εσ

19/9/1954

* **[[Αρχείο:600px_Bianco_con_striscia_Blu_centrale.svg|σύνδεσμος=|εναλλ.=|22x22εσ]]** Ν.Ο. Πατρών 6–3 Άρης Θεσ. σύνδεσμος=|εναλλ.=|22x22εσ
* **[[Αρχείο:630px_seven_vertical_stripes_HEX-ED1C24_and_White.svg|22x22εσ|630px seven vertical stripes HEX-ED1C24 and White]]** Ολυμπιακός 3–2 Παλαιό Φάληρο **[[Αρχείο:600px_Blu_e_Giallo_Strisce.svg|σύνδεσμος=|εναλλ.=|22x22εσ]]**
* **[[Αρχείο:Five_blue_four_white_striped_flag.png|χωρίς-πλαίσιο|22x22εσ]]** Εθνικός 2–0 (α.α) Αχιλλεύς Πατρών 22x22εσ
## Τελική κατάταξη

## Πηγές

* Εφημερίδα Ελευθερία 21/9/1954
* Εφημερίδα Ελευθερία 18/9/1954
* Εφημερίδα Ελευθερία 17/9/1954
* Εφημερίδα Ελευθερία 16/9/1954

## Παραπομπές



1954
Ντέιβιντ Στιλ

Ο Αντιναύαρχος **Σερ Ντέιβιντ Τζορτζ Στιλ** (γεννημένος στις 6 Απριλίου 1961) είναι απόστρατος ανώτερος αξιωματικός του Βασιλικού Ναυτικού που υπηρέτησε ως Δεύτερος Λόρδος της Θάλασσας μεταξύ 2012 και 2015. Υπηρέτησε στο αξίωμα του Κυβερνήτη του Γιβραλτάρ από τις 11 Ιουνίου 2020 έως τις 23 Μαΐου 2024.

## Πρώιμος βίος
Ο Στιλ γεννήθηκε στις 6 Απριλίου 1961. Σπούδασε στο Rossall School στο Lancashire και παρακολούθησε το Πανεπιστήμιο του Durham όπου σπούδασε νομική, αποφοιτώντας το 1983. Μπήκε στην ενεργό δράση το 1988.

## Στρατιωτική σταδιοδρομία
Ο Στιλ εντάχθηκε στο Βασιλικό Ναυτικό το 1979. Η πρώιμη καριέρα του πέρασε σε διάφορα ραντεβού στη θάλασσα και στην ξηρά, συμπεριλαμβανομένου του νομικού συμβούλου του στόλου. Τον Δεκέμβριο του 1999, ενώ υπηρετούσε στο αεροπλανοφόρο HMS Invincible, του απονεμήθηκε ο έπαινος της βασίλισσας για την πολύτιμη υπηρεσία για την υποστήριξη επιχειρήσεων στο Κοσσυφοπέδιο και τη Βόρεια Μακεδονία νωρίτερα εκείνο το έτος. Τον Νοέμβριο του 2005 ανέλαβε τη διοίκηση της Αυτής Μεγαλειότητάς Ναυτικής Βάσης του Πόρτσμουθ και με αυτή την ιδιότητα τιμήθηκε για την «εμπνευσμένη ηγεσία» του κατά τη διάρκεια της κυβερνητικής επιθεώρησης αποταμίευσης των Ναυτικών Βάσεων το 2007. Διορίστηκε επίσης Αρχηγός Ναυτικού Επιμελητείας και Βοηθός της Αυτού Μεγαλειότητας της Βασίλισσας.

Τον Νοέμβριο του 2008 ο Στιλ διορίστηκε Διευθυντής Πολιτικής Υπηρεσιακού Προσωπικού (Αμοιβές και Αποζημιώσεις) στο Υπουργείο Άμυνας και, τον Απρίλιο του 2010, προήχθη σε υποναύαρχο και διορίστηκε Γραμματέας του Ναυτικού. Προήχθη σε υποναύαρχο και διορίστηκε τον Οκτώβριο του 2012.

Ήδη Διοικητής του Τάγματος της Βρετανικής Αυτοκρατορίας (CBE), ο Steel τιμήθηκε ως Ιππότης Διοικητής του Τάγματος της Βρετανικής Αυτοκρατορίας (KBE) στις Τιμές Πρωτοχρονιάς του 2015. Τιμήθηκε ως Ιππότης του Τάγματος του Αγίου Ιωάννη (KStJ) στις 11 Νοεμβρίου 2020.

## Παραπομπές


## Εξωτερικοί σύνδεσμοι
* 

Κατηγορία:Διοικητές του Τάγματος της Βρετανικής Αυτοκρατορίας
Σοσιαλιστικό Εργατικό Κόμμα του Γιβραλτάρ

Το **Σοσιαλιστικό Εργατικό Κόμμα του Γιβραλτάρ** *([[Αγγλική γλώσσα|Αγγλικά:]] Gibraltar Socialist Labour Party)* είναι ένα σοσιαλδημοκρατικό πολιτικό κόμμα στο Γιβραλτάρ. Το GSLP είναι το παλαιότερο ενεργό πολιτικό κόμμα που λειτουργεί στο Γιβραλτάρ. Οι ρίζες του βασίζονται στο συνδικαλιστικό κίνημα, καθώς ο ιδρυτής και πρώην ηγέτης του Τζο Μποσάνο ήταν ο Επαρχιακός Αξιωματικός του Συνδικάτου Μεταφορών και Γενικών Εργαζομένων (TGWU). Το κόμμα ηγείται από το 2011 ο Φάμπιαν Πικάρντο, ο οποίος υπηρέτησε ως Επικεφαλής Υπουργός του Γιβραλτάρ από τις γενικές εκλογές του 2011. Το 2011 το ΣΕΚΓ σχημάτισε τη ΣΕΚΓ-Φιλελεύθερη Συμμαχία σε συνεργασία με το Φιλελεύθερο Κόμμα του Γιβραλτάρ και κατάφερε να κερδίσει 4 συνεχόμενες εκλογές (2011, 2015, 2019, 2023). 

## Αποτελέσματα εκλογών

### [[Κοινοβούλιο του Γιβραλτάρ]]

### [[Ευρωπαϊκό Κοινοβούλιο]]

## Αρχηγοί κόμματος

Κατηγορία:Πολιτική του Γιβραλτάρ
Κάρολ Χίλερ

σύνδεσμος=//upload.wikimedia.org/wikipedia/commons/thumb/7/7b/Hiller_Karol%2C_Kompozycja_ze_spiral%C4%85%2C_1928.jpg/150px-Hiller_Karol%2C_Kompozycja_ze_spiral%C4%85%2C_1928.jpg|μικρογραφία|374x374εσ| ''Σύνθεση με σπείρα'', 1928
Ο **Κάρολ Χίλερ** (Karol Hiller) (6 Δεκεμβρίου 1891, Λοτζ - Δεκέμβριος 1939) ήταν Πολωνός ζωγράφος. Ήταν ένας από τους κύριους εκπροσώπους του πολωνικού κονστρουκτιβιστικού κινήματος τη δεκαετία του 1920.

## Βιογραφία
Ο Χίλερ σπούδασε Χημεία στο Ντάρμσταντ και Πολιτικός Μηχανικός στη Βαρσοβία έως ότου κλήθηκε στο στρατό το 1916. Μετά τον πόλεμο κατέληξε στο Κίεβο, όπου σπούδασε τέχνη στην Ακαδημία Καλών Τεχνών. Το 1921 επέστρεψε στο Λοτζ όπου συνίδρυσε την Ένωση Εικαστικών Καλλιτεχνών. Από το 1930 έως το 1938 συμμετείχε σε μια σειρά εκθέσεων στο Λοτζ και στη Βαρσοβία, που διοργάνωσε το Ινστιτούτο Τέχνης Προπαγάνδας. Στη δεκαετία του 1930 εγκατέλειψε την επίπεδη κονστρουκτιβιστική γεωμετρία και δημιούργησε πιο αφηρημένες συνθέσεις με βιολογικές φόρμες. Τον Δεκέμβριο του 1939 εκτελέστηκε από την Γκεστάπο σε ένα δάσος κοντά στο Λούτσμιες.

## Παραπομπές


## Εξωτερικοί σύνδεσμοι

* Karol Hiller: The Alchemist from the Evil City στο Culture.pl

Κατηγορία:Πολωνοί ζωγράφοι
Κατηγορία:Πολωνοί πολίτες που σκοτώθηκαν στον Β' Παγκόσμιο Πόλεμο
Κατηγορία:Πολωνοί ζωγράφοι του 20ού αιώνα
Χέερλεν

Το **Χέερλεν** (ολλανδικά: Heerlen· λιμβουργιανά: Heële) είναι πόλη και δήμος στα νοτιοανατολικά της Ολλανδίας. Είναι ο τρίτος μεγαλύτερος οικισμός στην επαρχία της Λιμβουργίας. Σαν δήμος, αποτελεί τον τέταρτο δήμο στην επαρχία της Λιμβουργίας.

Το Χέερλεν αποτελεί μέρος της αστικής περιοχής του Πάρκστατ Λίμπυρχ, ενός οικισμού με περίπου 250.000 κατοίκους και περιλαμβάνει 8 δήμους. Βρίσκεται στα ανατολικά του Μάαστριχτ και βόρεια της γερμανικής πόλης Άαχεν.

Μετά τις πρώτες ρωμαϊκές απαρχές του και μια λιτή μεσαιωνική περίοδο, το Χέερλεν έγινε κέντρο για τη βιομηχανία εξορύξεως άνθρακος στην Ολλανδία στα τέλη του 19ου αιώνα. Τον 20ο αιώνα, ο αρχιτέκτονας Φρειδερίκος Πέτρος Ιώσηπος (Φριτς) Πόιτς έπαιξε σημαντικό ρόλο στη διαμόρφωση της πόλεως όπως την γνωρίζουμε σήμερα. Το διασημότερο σχέδιό του, και ένα χαρακτηριστικό κτήριο στο κέντρο της πόλεως, είναι το λεγόμενο Glaspaleis (Γυάλινο Παλάτι), που αναφέρεται ως ένα από τα χίλια σημαντικότερα αρχιτεκτονικά κτίρια του 20ου αιώνα στον κόσμο.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Ολλανδίας
Σοσιαλδημοκράτες του Γιβραλτάρ

μικρογραφία|250x250εσ|Το λογότυπο των Σοσιαλδημοκρατών του Γιβραλτάρ από το 2018.
Οι **Σοσιαλδημοκράτες του Γιβραλτάρ** *([[Αγγλική γλώσσα|Αγγλικά:]] Gibraltar Social Democrats)* είναι ένα φιλελεύθερο-συντηρητικό, κεντροδεξιό πολιτικό κόμμα στο Γιβραλτάρ. Το GSD ήταν το κυβερνών κόμμα για τέσσερις διαδοχικές θητείες υπό την ηγεσία του Πίτερ Καρουάνα, από τις γενικές εκλογές του 1996 μέχρι την εκλογική ήττα του κόμματος στις εκλογές του 2011 από τη Συμμαχία ΣΕΚΓ-Φιλελεύθεροι.

Στις 30 Νοεμβρίου 2017, το κόμμα υποβλήθηκε σε δεύτερη εκλογή ηγεσίας καθώς ο αρχηγός του, Ντάνιελ Φίθαμ, παραιτήθηκε τον Ιούλιο. Ως αποτέλεσμα, το 60,6% των ψήφων (από στελέχη και μέλη του κόμματος) είχε πάει για να υποστηρίξει το μέλος του GSD, Κιθ Αζόπαρντι, ο οποίος ήταν υπουργός και Αναπληρωτής Επικεφαλής Υπουργός κατά τα πρώτα χρόνια της θητείας του Πίτερ Καρουάνα ως Επικεφαλής Υπουργού. Ο Αζοπάρντι νίκησε τον προσωρινό αρχηγό του κόμματος Ρόι Κλίντον, ο οποίος είχε κερδίσει το 39,4% των ψήφων.

## Ιστορία
Το κόμμα αναδείχθηκε, μετά την κατάρρευση του Συνδέσμου για την Προώθηση των Πολιτικών Δικαιωμάτων, ως η κύρια αντιπολίτευση στο Σοσιαλιστικό Εργατικό Κόμμα του Γιβραλτάρ (GSLP).

Το 2005, το GSD συγχωνεύθηκε με το Εργατικό Κόμμα του Γιβραλτάρ, διατηρώντας το όνομα GSD για το διευρυμένο κόμμα. Η συγχώνευση δεν ήταν δημοφιλής σε πολλά μέλη και των δύο κομμάτων, με αποτέλεσμα ορισμένα μέλη του GSD υψηλού προφίλ να παραιτηθούν από την ιδιότητα του μέλους, συμπεριλαμβανομένου του αναπληρωτή αρχηγού Κιθ Αζόπαρντι και του μέλους της πολιτικής επιτροπής Νικ Κρουζ, που προχώρησαν στο σχηματισμό του βραχύβιου Προοδευτικού Δημοκρατικού Κόμματος.

Τον Ιανουάριο του 2013, ο Πίτερ Καρουάνα (ο οποίος ήταν ο τότε Αρχηγός της Αντιπολίτευσης), ανακοίνωσε ότι παραιτείται από αρχηγός και αναλαμβάνει θέση οπισθοφυλακής μέχρι να τελειώσει η 4ετής θητεία του. Ο Καρουάνα δήλωσε ότι δεν θα συμμετάσχει στις επόμενες εκλογές και θα αποχωρήσει εντελώς από την πολιτική. Η ηγεσία αμφισβητήθηκε από δύο βουλευτές του GSD: τον Ντάνιελ Φίθαμ και τον Ντέιμον Μποσίνο. Ο Φίθαμ εξελέγη στις 4 Φεβρουαρίου 2013 ως αρχηγός του κόμματος με πλειοψηφία της εκτελεστικής επιτροπής. Αυτή ήταν η πρώτη φορά που η ηγεσία ενός κόμματος επρόκειτο να αναμετρηθεί δημοκρατικά μεταξύ δύο υποψηφίων.

## Αποτελέσματα εκλογών

### [[Κοινοβούλιο του Γιβραλτάρ]]

### [[Ευρωπαϊκό Κοινοβούλιο]]

## Κατάλογος αρχηγών κόμματος

Κατηγορία:Πολιτική του Γιβραλτάρ
Μουσείο Ισλαμικής Τέχνης (Αθήνα)

Το **Μουσείο Ισλαμικής Τέχνης** είναι μουσείο στην Αθήνα της Ελλάδας. Όπως υποδηλώνεται από την ονομασία του, αντικείμενό του αποτελεί η τέχνη του ισλαμικού κόσμου, χρονολογούμενη από διάφορες περιόδους. Το συγκεκριμένο μουσείο αποτελεί, επισήμως, τμήμα του Μουσείου Μπενάκη, ωστόσο, στεγάζεται εντός ξεχωριστού κτιρίου στη συνοικία του Κεραμεικού.

Οι συλλογές του μουσείου περιλαμβάνουν, συνολικά, περισσότερα από  εκθέματα. Τα συγκεκριμένα εκθέματα καταδεικνύουν την εξέλιξη της ισλαμικής τέχνης από την πρώιμη περίοδο της θρησκείας έως την περίοδο της Οθωμανικής Αυτοκρατορίας και, πιο συγκεκριμένα, τον 19ο αιώνα. Τα εκθέματα προέρχονται από το σύνολο των ιστορικών περιοχών του ισλαμικού κόσμου, όπως η Αραβία, η Περσία, η Αίγυπτος, καθώς και άλλες περιοχές της Βόρειας Αφρικής, της Μέσης Ανατολής, της Ινδίας και της Ισπανίας. Η συγκεκριμένη συλλογή θεωρείται ως μία εκ των σημαντικότερων παγκοσμίως.

Τμήματα των αρχαίων τειχών της πόλεως των Αθηνών, γνωστών ως Θεμιστόκλειο Τείχος, τα οποία ανευρέθηκαν κατά τη διάρκεια των εργασιών ανακαίνισης του κτιρίου του μουσείου, είναι ορατά στον χαμηλότερο όροφο του κτιρίου.


Αρχείο:Game board - Google Art Project.jpg|Τράπεζα παιχνιδιού χρονολογούμενη κατά την περίοδο μεταξύ 1300 και 1499.
Αρχείο:Berat - Google Art Project.jpg|Μπεράτ χρονολογούμενο από το 1779.
Αρχείο:Prayer book - Google Art Project.jpg|Προσευχητάριο χρονολογούμενο κατά την περίοδο μεταξύ 1800 και 1830.


## Παραπομπές


## Εξωτερικοί Σύνδεσμοι
* 

Κατηγορία:Μουσεία στην Αθήνα
Κατηγορία:Κεραμεικός
Κατηγορία:Μουσεία τέχνης στην Ελλάδα
Κατάλογος πολιτικών κομμάτων στο Γιβραλτάρ

To παρόν λήμμα αποτελεί κατάλογο των πολιτικών κομμάτων του Γιβραλτάρ.

## Υφιστάμενα κόμματα

### Ενεργά Γιβραλτάρια κόμματα

### Ενεργά Βρετανικά κόμματα

* Το βρετανικό Συντηρητικό Κόμμα αλλά σε τοπική εμβέλεια.
* Το Κόμμα Ανεξαρτησίας του Ηνωμένου Βασιλείου, το οποίο συμμετείχε μόνο για τις Ευρωεκλογές.

## Ιστορικά κόμματα

## Δείτε επίσης

* Κατάλογοι πολιτικών κομμάτων

Κατηγορία:Πολιτική του Γιβραλτάρ
Πανελλήνιο πρωτάθλημα υδατοσφαίρισης ανδρών 1960

Το **[[πρωτάθλημα Ελλάδας υδατοσφαίρισης ανδρών]]** 1960 ξεκίνησε στις 14 Σεπτεμβρίου και ολοκληρώθηκε στις 18 Σεπτεμβρίου 1960 παράλληλα με το Πανελλήνιο πρωτάθλημα κολύμβησης στο Ολυμπιακό Κολυμβητήριο Ζαππείου.

Πρωταθλητής, αήττητος για 11η φορά, 8η συνεχόμενη και 11η συνολικά αναδείχθηκε ο Εθνικός Πειραιώς.

## Αγώνες

* Ο αγώνας Εθνικός - Ν.Ο. Πατρών διεκόπη υπέρ του Εθνικού με το σκορ στο 3–2.

## Κατάταξη

Ο Αχιλλέας Πατρών αγωνίστηκε στο πρωτάθλημα του 1961 ως Πατραϊκός έπειτα από συγχώνευση των δύο σωματείων.

## Β΄κατηγορία
Η Β' κατηγορία διεξήχθη τον Αύγουστο στην Καβάλα. Συμμετείχαν πέντε σωματεία και πρωταθλητρία ομάδα αναδείχθηκε το Παλαιό Φάληρο που προβιβάστηκε στην Α' κατηγορία.

## Παραπομπές


1960
Πανελλήνιο πρωτάθλημα υδατοσφαίρισης ανδρών 1961

Το **[[πρωτάθλημα Ελλάδας υδατοσφαίρισης ανδρών]]** 1961 ξεκίνησε στις 13 Σεπτεμβρίου και ολοκληρώθηκε στις 17 Σεπτεμβρίου 1961 παράλληλα με το Πανελλήνιο πρωτάθλημα κολύμβησης. Μετείχαν έξι ομάδες που αναμετρήθηκαν όλες μεταξύ τους σε έναν γύρο στο Ολυμπιακό Κολυμβητήριο Ζαππείου.

Πρωταθλητής, αήττητος για 12η φορά, 9η συνεχόμενη και 12η συνολικά αναδείχθηκε ο Εθνικός Πειραιώς. Δεν μετείχε σύλλογος της Θεσσαλονίκης ενώ η ομάδα του Πατραϊκού υποβιβάστηκε.

## Αγώνες

## Κατάταξη

## Β' κατηγορία
Ο Παναθηναϊκός κατέκτησε το πρωτάθλημα δεύτερης κατηγορίας που διεξήχθη στο Βόλο και προσήλθε στην ανώτατη κατηγορία για το έτος 1962.

### Αποτελέσματα

* '''Παναθηναϊκός Α.Ο.''' 8–1 Ηρακλής Θεσσαλονίκης
* '''Ν.Ο. Καβάλας''' 7–3 Ν.Ο. Καλαμάτας
* Π.Α.Ο.Κ. 9–9 Ν.Α.Σ.
* '''Παναθηναϊκός Α.Ο.''' 3–0 Ν.Ο. Βόλου
* '''Ν.Ο. Καλαμάτας''' 3–1 Ν.Α.Σ.
* '''Άρης Θεσσαλονίκης''' 3–2 Π.Α.Ο.Κ.
* '''Ν.Ο. Βόλου''' 4–2 Ν.Ο. Καβάλας
* '''Παναθηναϊκός Α.Ο.''' 6–2 Π.Α.Ο.Κ.
* '''Ηρακλής Θεσσαλονίκης''' 5–2 Άρης Θεσσαλονίκης
* '''Ν.Ο. Καβάλας''' 10–1 Ν.Α.Σ.
* '''Ν.Ο. Βόλου''' 10–1 Ν.Ο. Καλαμάτας

## Παραπομπές


1961
Καπστίτσα

Η **Καπστίτσα**, ή **Καπεστίτσα** (αλβανικά: Kapshticë) είναι οικισμός στον Νομό Κορυτσάς της νοτιοανατολικής Αλβανίας. Είναι μέρος του πρώην δήμου Κέντρο Βίγλιστας. Με τη μεταρρύθμιση της τοπικής αυτοδιοίκησης το 2015 έγινε μέρος του δήμου Δεάβολης. Το χωριό βρίσκεται κοντά στα σύνορα με την Ελλάδα.

## Παραπομπές


Κατηγορία:Πόλεις της Αλβανίας
Πανελλήνιο πρωτάθλημα υδατοσφαίρισης ανδρών 1964

Το **[[πρωτάθλημα Ελλάδας υδατοσφαίρισης ανδρών]]** 1964 ξεκίνησε στις 5 Αυγούστου και ολοκληρώθηκε στις 14 Σεπτεμβρίου 1964 παράλληλα με το Πανελλήνιο πρωτάθλημα κολύμβησης. Μετείχαν έξι ομάδες που αναμετρήθηκαν μεταξύ τους σε δύο γύρους στο Ολυμπιακό Κολυμβητήριο του Ζαππείου.

Πρωταθλητής, για 12η συνεχόμενη και 15η συνολικά αναδείχθηκε ο Εθνικός Πειραιώς. έπειτα από αγώνα μπαράζ με τον Ολυμπιακό (14 Σεπτεμβρίου, 2–1), αφού ισοβαθμούσαν στην βαθμολογία και με ανατροπή στη βαθμολογία του β' γύρου αφού ο Ολυμπιακός είχε μέχρι και τη 9η αγωνιστική, προβάδισμα δύο βαθμών. Η νίκη με 5–4 (7 Αυγούστου) του Ολυμπιακού σήμανε την πρώτη ήττα του Εθνικού σε αγώνα από το 1951 η οποία είχε προέλθει ξανά από τους ερυθρόλευκους.

## Αγώνες

### Α' γύρος

Ο αγώνας Εθνικού – Πάτρας έληξε στο τρίτο πεντάλεπτο έπειτα από αποχώρηση των Πατρινών σε ένδειξη διαμαρτυρίας για το πέμπτο γκολ του Γαρύφαλλου.

### Β' γύρος

## Αποτελέσματα
Πηγές:

### Αγώνας μπαράζ
Πηγή

Ο αγώνας μπαράζ στον οποίον παραβρέθηκαν 3.000 θεατές υπήρξε επεισοδιακός ενώ στο τέλος του αγώνα ο παίκτης του Ολυμπιακού, Παληός, επιτέθηκε στον διαιτητή με αποτέλεσμα να του ασκηθεί μήνυση. Ο Παληός παραπέμφθηκε στον εισαγγελέα για άδικη επίθεση, ελαφρά σωματική βλάβη και διαταραχή της τέρψης των θεατών. 

## Κατάταξη
Βαθμολογικό σύστημα 3–2–1 (Νίκη–Ισοπαλία–Ήττα)

## Παραπομπές


1964
Κιούνγκα (Κένυα)

Η **Κιούνγκα** (αγγλ. / σουαχ.: *Kiunga*), είναι τομέας στην Περιοχή Λάμου (*Lamu District*) στην *Coast Province* που βρίσκεται πλησίον στη βόρεια ακτή του Ινδικού Ωκεανού της Κένυας και μόλις 15 km από τα σύνορα με τη Σομαλία. 

Μια σημαντική θαλάσσια προστατευόμενη περιοχή, το Εθνικό Θαλάσσιο Καταφύγιο Κιούνγκα (*Kiunga Marine National Reserve*) έχει την έδρα του στην Κιούνγκα (*Kiunga*). Το καταφύγιο είναι σημαντικός βιότοπος για μανγκρόβια, θαλάσσιες χελώνες και πολλά είδη πτηνών. 

Ο συνολικός πληθυσμός στον τομέα ήταν 3.310 κάτοικοι (απογραφή του 1999).

Το 2019, η μονάδα αφαλάτωσης, δαπάνης ½ εκατομμυρίων δολαρίων ΗΠΑ, τροφοδοτούμενη από ηλιακούς συλλέκτες δυναμικότητας 50 kW, εγκαταστάθηκε στην Κιούνγκα (*Kiunga*) από την μη-κερδοσκοπική εταιρεία *[[GivePower]]*, παράγοντας ημερησίως 70 τόνους πόσιμου νερού.

Η *GivePower* επανέλαβε το ίδιο εγχείρημα και στο Λικόνι, όπου καθημερινά παράγονται 70.000 λίτρα, αρκετά για την παραγωγή πόσιμου νερού σε 35.000 ανθρώπους.

## Δείτε επίσης
**[[GivePower]]*

## Σημειώσεις


## Παραπομπές


Κατηγορία:Κένυα